Emerson Palmieri

Emerson Palmieri dos Santos (ka lihtsalt Emerson Palmieri või Emerson; sündinud 3. augustil 1994 Santoses) on Brasiilia päritolu Itaalia jalgpallur, kes mängib Inglismaa Premier League'i klubis West Ham United ja Itaalia jalgpallikoondises. Ta on tavaliselt vasakkaitsja, kuid võib mängida ka vasaku äärekaitsja ja vasakpoolkaitsjana.

Ta alustas klubikarjääri kodulinna klubis Santos FC, mille põhimeeskonnas debüteeris ta 2011. aastal. Järgmisel aastal tegi ta debüüdi Brasiilia kõrgliigas. Esimese värava Brasiilia kõrgliigas lõi ta 5. septembril 2013 mängus Atlético Paranaense vastu.

2014. aasta augustis suundus ta laenule Itaalia kõrgliigaklubisse Palermo. 2015. aastal liitus ta teise Itaalia kõrgliigaklubiga, AS Roma-ga.

2018. aasta jaanuaris sõlmis ta nelja ja poole aasta pikkuse lepingu Inglismaa Premier League'i klubiga Chelsea."Emerson signs". Chelsea F.C. 30.1.2018. Vaadatud 30.5.2019 Hooajal 2018–19 võitis ta klubiga UEFA Euroopa Liiga ja hooajal 2020–21 UEFA Meistrite Liiga. 2021. aasta augustis läks ta Chelseast üheks hooajaks laenule Prantsusmaa kõrgliigaklubisse Lyoni Olympique.

2022. aasta augustis sõlmis ta nelja-aastase lepingu West Ham Unitediga.

2011. aastal mängis ta Brasiilia kuni 17-aastaste koondises Lõuna-Ameerika omavanuste meistrivõistlustel ja noorte maailmameistrivõistlustel. Hiljem otsustas ta koondises hakata esindama Itaaliat. 2017. aastal sai ta Itaalia kodakondsuse. Debüüdi Itaalia jalgpallikoondises tegi Emerson 10. septembril UEFA rahvuste liiga mängus Portugali vastu. 2021. aastal tuli ta Itaalia koondisega Euroopa meistriks.

 Saavutused 
Chelsea
UEFA Meistrite Liiga: 2020–21
UEFA Euroopa Liiga: 2018–19
UEFA Superkarikas: 2021; teine koht: 2019
FA Cup: Teised kohad 2019–20, 2020–21
EFL Cup: teine koht 2018–19

 Viited 

 Välislingid 

Kategooria:Itaalia jalgpallurid
Kategooria:Santos FC mängijad
Kategooria:US Palermo mängijad
Kategooria:AS Roma mängijad
Kategooria:Chelsea FC mängijad
Kategooria:Lyoni Olympique'i mängijad
Kategooria:West Ham Unitedi mängijad
Kategooria:Serie A mängijad
Kategooria:Premier League'i mängijad
Kategooria:Ligue 1 mängijad
Kategooria:Sündinud 1994